b"\n_START_ARTICLE_\nEnrique Ayet Fortu\xc3\xb1o\n_START_SECTION_\nBiografia\n_START_PARAGRAPH_\nLlicenciat en dret, treball\xc3\xa0 com a advocat laboralista i milit\xc3\xa0 al PSPV-PSOE. Fou elegit alcalde de Vila-real per majoria absoluta a les eleccions municipals espanyoles de 1983, 1987 i 1991. Durant el seu mandat es va segregar el nou municipi de Les Alqueries (1987), es va construir l'Auditori Municipal, piscines climatitzades, s'urbanitzaren molts carrers i es va millorar el Termet vora l'ermita de la Mare de D\xc3\xa9u de Gr\xc3\xa0cia. _NEWLINE_Despr\xc3\xa9s fou elegit diputat a les eleccions a les Corts Valencianes de 1995. De 1995 a 1999 ha estat vocal, entre d'altres, de la Comissi\xc3\xb3 de Governaci\xc3\xb3 i Administraci\xc3\xb3 Local i de la Comissi\xc3\xb3 d'Economia, Pressupostos i Hisenda de les Corts Valencianes. _NEWLINE_El 1999 es retir\xc3\xa0 de la pol\xc3\xadtica i es dedic\xc3\xa0 a l'assessoria legal urban\xc3\xadstica. Va morir la diada de reis de 2010 despr\xc3\xa9s d'una llarga malaltia."